### NN 25/2025 (14.2.2025.), Odluka o izmjenama Odluke o koncesiji na pomorskom dobru u svrhu izgradnje i gospodarskog korištenja luke posebne namjene – luke nautičkog turizma – „ Marina Gruž“, na dijelu k.o. Gruž, na području Grada Dubrovnika

VLADA REPUBLIKE HRVATSKE

230

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), a u vezi s člankom 221. stavkom 1. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 13. veljače 2025. donijela

ODLUKU

O IZMJENAMA ODLUKE O KONCESIJI NA POMORSKOM DOBRU U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA – »MARINA GRUŽ«, NA DIJELU K.O. GRUŽ, NA PODRUČJU GRADA DUBROVNIKA

I.

U Odluci o koncesiji na pomorskom dobru u svrhu izgradnje i gospodarskog korištenja luke posebne namjene – luke nautičkog turizma – »Marina Gruž«, na dijelu k.o. Gruž na području Grada Dubrovnika (»Narodne novine«, br. 62/15., 66/18. i 64/20.), točka II. mijenja se i glasi:

»Područje pomorskog dobra koje se daje u koncesiju u svrhu izgradnje i gospodarskog korištenja luke posebne namjene – luke nautičkog turizma – »Marina Gruž«, na dijelu k.o. Gruž, na području Grada Dubrovnika, obuhvaća dio kopna i dio morskog akvatorija, a sve kao dva lučka bazena – bazen A (centralni dio marine) i bazen B (ljetni vezovi).

Kopneni i morski dio pomorskog dobra – lučkog područja koje se daje u koncesiju obilježen je poligonom točaka izraženih u metrima, u HTRS 96/TM koordinatnom sustavu, kako slijedi:

– BAZEN A – centralni dio:

|  |  |  |
| --- | --- | --- |
| TOČKA | E | N |
| 1 | 629507.10 | 4725537.51 |
| 2 | 629511.68 | 4725532.10 |
| 3 | 629565.29 | 4725475.08 |
| 4 | 629575.23 | 4725464.51 |
| 5 | 629579.23 | 4725460.26 |
| 6 | 629581.19 | 4725458.27 |
| 7 | 629583.34 | 4725456.28 |
| 8 | 629585.40 | 4725454.56 |
| 9 | 629582.13 | 4725448.13 |
| 10 | 629590.39 | 4725441.69 |
| 11 | 629596.90 | 4725437.42 |
| 12 | 629602.88 | 4725434.15 |
| 13 | 629609.04 | 4725431.24 |
| 14 | 629617.21 | 4725428.07 |
| 15 | 629623.72 | 4725426.01 |
| 16 | 629631.29 | 4725424.21 |
| 17 | 629633.07 | 4725423.92 |
| 18 | 629634.88 | 4725429.13 |
| 19 | 629640.54 | 4725426.42 |
| 20 | 629652.29 | 4725420.79 |
| 21 | 629670.32 | 4725414.68 |
| 22 | 629715.55 | 4725385.19 |
| 23 | 629717.15 | 4725384.16 |
| 24 | 629718.77 | 4725383.14 |
| 25 | 629720.39 | 4725382.14 |
| 26 | 629722.03 | 4725381.15 |
| 27 | 629723.67 | 4725380.18 |
| 28 | 629725.33 | 4725379.23 |
| 29 | 629726.99 | 4725378.29 |
| 30 | 629728.67 | 4725377.37 |
| 31 | 629730.35 | 4725376.46 |
| 32 | 629732.04 | 4725375.58 |
| 33 | 629733.74 | 4725374.70 |
| 34 | 629735.45 | 4725373.85 |
| 35 | 629737.17 | 4725373.01 |
| 36 | 629738.89 | 4725372.19 |
| 37 | 629740.62 | 4725371.39 |
| 38 | 629740.15 | 4725370.06 |
| 39 | 629743.34 | 4725368.57 |
| 40 | 629754.89 | 4725363.92 |
| 41 | 629767.76 | 4725359.95 |
| 42 | 629772.74 | 4725358.54 |
| 43 | 629773.22 | 4725359.91 |
| 44 | 629780.82 | 4725357.90 |
| 45 | 629782.68 | 4725357.40 |
| 46 | 629784.54 | 4725356.88 |
| 47 | 629786.40 | 4725356.34 |
| 48 | 629788.24 | 4725355.79 |
| 49 | 629790.09 | 4725355.22 |
| 50 | 629791.92 | 4725354.63 |
| 51 | 629793.76 | 4725354.03 |
| 52 | 629795.58 | 4725353.40 |
| 53 | 629797.40 | 4725352.77 |
| 54 | 629799.22 | 4725352.11 |
| 55 | 629801.02 | 4725351.44 |
| 56 | 629802.83 | 4725350.75 |
| 57 | 629804.62 | 4725350.04 |
| 58 | 629806.41 | 4725349.32 |
| 59 | 629808.19 | 4725348.58 |
| 60 | 629809.97 | 4725347.83 |
| 61 | 629811.73 | 4725347.06 |
| 62 | 629813.50 | 4725346.27 |
| 63 | 629815.25 | 4725345.46 |
| 64 | 629816.99 | 4725344.64 |
| 65 | 629895.54 | 4725307.28 |
| 66 | 629897.38 | 4725306.40 |
| 67 | 629899.20 | 4725305.49 |
| 68 | 629901.02 | 4725304.58 |
| 69 | 629902.83 | 4725303.64 |
| 70 | 629904.62 | 4725302.68 |
| 71 | 629906.41 | 4725301.71 |
| 72 | 629909.12 | 4725300.26 |
| 73 | 629911.91 | 4725303.10 |
| 74 | 629913.60 | 4725302.28 |
| 75 | 629915.89 | 4725305.14 |
| 76 | 629925.87 | 4725317.34 |
| 77 | 629821.56 | 4725424.75 |
| 78 | 629823.12 | 4725426.27 |
| 79 | 629688.63 | 4725565.06 |
| 80 | 629686.92 | 4725563.40 |
| 81 | 629642.41 | 4725609.23 |
| 82 | 629629.25 | 4725622.78 |
| 83 | 629584.33 | 4725595.52 |
| 84 | 629528.31 | 4725552.98 |
| 1 | 629507.10 | 4725359.91 |

– BAZEN B – ljetni vezovi:

|  |  |  |
| --- | --- | --- |
| TOČKA | N | E |
| 1 | 629506.61 | 4725741.21 |
| 2 | 629560.87 | 4725761.55 |
| 3 | 629525.74 | 4725854.38 |
| 4 | 629466.06 | 4725923.09 |
| 5 | 629434.88 | 4725895.81 |
| 6 | 629457.13 | 4725869.35 |
| 1 | 629506.61 | 4725741.21 |

Površina pomorskog dobra – lučkog područja koje se daje u koncesiju ukupno iznosi 54.427 m², od čega je bazen A ukupne površine 44.900 m², a bazen B je ukupne površine 9.527 m², a sve kako je prikazano na Grafičkom prikazu područja koncesije luke posebne namjene – luke nautičkog turizma – »Marina Gruž«, iz svibnja 2022., koji čini Prilog I. ovoj Odluci i ne objavljuje se u »Narodnim novinama«.

II.

U točki V. riječi: »30 (trideset)« zamjenjuju se riječima: »37 (trideset i sedam)«.

III.

U točki VI. stavku 2. točka a) mijenja se i glasi:

»a) stalni dio u iznosu od 1,06 eura po m² zauzete ukupne površine pomorskog dobra godišnje, s time da će se iznos stalnog dijela povećavati svakih pet godina za 0,1 euro po m² zauzetog pomorskog dobra«.

IV.

Na temelju ove Odluke ovlašćuje se ministar mora, prometa i infrastrukture sklopiti Dodatak br. 3. Ugovoru o koncesiji u roku od 60 dana od dana izvršnosti ove Odluke.

Prije sklapanja Dodatka br. 3. Ugovoru o koncesiji koncesionar se obvezuje sklopiti sporazum s Gradom Dubrovnikom, kojim će se urediti međusobni odnosi radi nesmetanog daljnjeg gospodarskog korištenja cjelokupnog pomorskog dobra danog u koncesiju od strane koncesionara, kao i daljnje realizacije projekta rekonstrukcije i proširenja Lapadske obale.

Prije sklapanja Dodatka br. 3. Ugovoru o koncesiji koncesionar je dužan povući žalbu pred Visokim upravnim sudom Republike Hrvatske i tužbu podnesenu pred Općinskim sudom u Dubrovniku te prekinuti sve sporove i postupke pokrenute u vezi s predmetnom koncesijom.

Prije sklapanja Dodatka br. 3. Ugovoru o koncesiji koncesionar je dužan dati izjavu kojom se odriče od potraživanja naknade štete prema državi i prema Gradu Dubrovniku te da neće tražiti daljnji produžetak roka koncesije iz razloga zbog kojih je donesena ova Odluka.

V.

Ova Odluka objavit će se u »Narodnim novinama«.

Obrazloženje

Društvo Laguna trade d.o.o. iz Rogoznice, Uvala Soline br. 1, ovlaštenik je koncesije u luci nautičkog turizma – »Marina Gruž«, temeljem Odluke o koncesiji na pomorskom dobru u svrhu izgradnje i gospodarskog korištenja luke posebne namjene – luke nautičkog turizma – »Marina Gruž«, na dijelu k.o. Gruž, na području Grada Dubrovnika (»Narodne novine«, br. 62/15., 66/18. i 64/20., u daljnjem tekstu: Odluka o koncesiji) i Ugovora o koncesiji na pomorskom dobru u svrhu izgradnje i gospodarskog korištenja luke posebne namjene – luke nautičkog turizma – »Marina Gruž«, na dijelu k.o. Gruž, na području Grada Dubrovnika, od 1. srpnja 2015. (u daljnjem tekstu: Ugovor o koncesiji), Dodatka br. 1 Ugovoru o koncesiji, od 17. listopada 2018. i Dodatka br. 2 Ugovoru o koncesiji, od 15. lipnja 2020. Ugovorom o koncesiji društvu Laguna trade d.o.o., dana je koncesija na pomorskom dobru ukupne površine 54.427 m², na razdoblje od 30 godina.

Protekom vremena, uslijed potrebe urbanog razvoja okolnog područja i osiguranja provedbe drugih prostornih zahvata od interesa za Grad Dubrovnik, pojedini dijelovi lučkog područja »Marine Gruž«, odnosno bazena A koji predstavlja centralni dio marine, obuhvaćeni su u površine druge namjene sukladno izdanim pravomoćnim aktima prostornog uređenja, poglavito za potrebe izgradnje i proširenja Lapadske obale. Za taj zahvat Upravni odjel za izdavanje i provedbu dokumenata prostornog uređenja i gradnje Grada Dubrovnika izdao je Građevinsku dozvolu, klasa: UP/I-361-03/19-01/000237, urbroj: 2117/01-15/13-20-0023, od 7. kolovoza 2020., pri čemu je projektom predviđeno smještanje dijela obalne konstrukcije prometnice u koncesionirani prostor »Marine Gruž« u površini od oko 794 m². Također, temeljem Odluke o davanju koncesije za korištenje benzinskih postaja na pomorskom dobru (»Narodne novine«, broj 71/24.) uređeno je gospodarsko korištenje benzinske postaje Orsan zbog čijeg lučkog područja i osiguravanja pristupnog plovnog puta, prostor »Marine Gruž« se smanjuje u iznosu od oko 482 m².

Prema navedenome, gospodarsko korištenje luke posebne namjene – luke nautičkog turizma – »Marina Gruž« nije moguće u opsegu određenom Odlukom o koncesiji i Ugovorom o koncesiji.

Ovom Odlukom, kao rješenje koje bi zadovoljilo prostorne zahtjeve svih korisnika prostora, predložena je izmjena lučkog područja bazena A, čime bi se omogućilo gospodarsko korištenje benzinske postaje Orsan i izgradnja i proširenje Lapadske obale kao investicije od interesa za Grad Dubrovnik, a istovremeno bi se osiguralo daljnje gospodarsko korištenje luke posebne namjene u površini koja odgovara onoj iz Odluke o koncesiji i Ugovora o koncesiji. Naime, iz obuhvata luke izuzet će se dijelovi koji su predviđeni za provedbu zahvata druge namjene te će se nadomjestiti mjestimičnim proširenjima lučkog područja uzduž postojeće granice, u istovjetnim iznosima površina kako ne bi došlo do odstupanja od površine primarno dane u koncesiju.

Slijedom navedenoga, bazen A luke posebne namjene – luke nautičkog turizma – »Marina Gruž« izmijenit će se na sljedeći način:

– smanjit će se na krajnjem sjeverozapadnom dijelu akvatorija za 482 m², zbog gospodarskog korištenja benzinske postaje Orsan i osiguravanja pristupnog plovnog puta

– smanjit će se uzduž jugozapadnog dijela za 153 m², čime se iz lučkog područja isključuje dio k.č.br. 5859, k.o. Dubrovnik te za 281 m², čime se iz lučkog područja isključuje dio k.č.br. 5873, k.o. Dubrovnik, sve zbog izgradnje i proširenja Lapadske obale

– povećat će se uzduž jugozapadnog dijela, za 458 m², čime se u lučko područje obuhvaća dio k.č.br. 5101/4, k.o. Dubrovnik

– povećat će se uzduž sjeveroistočnog dijela za 441 m², obuhvaćajući morski akvatorij

– povećat će se na krajnjem jugoistočnom dijelu za 17 m², čime se u lučko područje obuhvaća dio k.č.br. 5862, k.o. Dubrovnik i morski akvatorij.

|  |  |
| --- | --- |
| Smanjenje | Povećanje |
| 482 m2 (akvatorij) | 458 m² (dio k.č.br. 5101/4, k.o. Dubrovnik) |
| 153 m² (dio k.č.br. 5859, k.o. Dubrovnik) | 441 m² (akvatorij) |
| 281 m² (dio k.č.br. 5873, k.o. Dubrovnik) | 17 m² (dio k.č.br. 5862, k.o. Dubrovnik i akvatorij) |
| Ukupno 916 m² | Ukupno 916 m² |

Uz navedeno manje repozicioniranje područja bazena A, ovom Odlukom se navode i lomne točke bazena B koji se ne mijenja, ali se iste točke iskazuju u službenom HTRS 96/TM koordinatnom sustavu, kako bi koordinate bile istovjetno iskazane, a sve bez izmjene ukupne površine pomorskog dobra danog u koncesiju za gospodarsko korištenje.

Nadalje, slijedom važećih pozitivnih propisa Republike Hrvatske, a sukladno Odluci o koncesiji i Ugovoru o koncesiji, ovlaštenik koncesije bio je dužan dovršiti izgradnju te ishoditi i predati davatelju koncesije uporabnu dozvolu. Bazen A i bazen B dovršeni su 2018. godine, a uporabna dozvola za bazen A izdana je 15. svibnja 2019. te je isti bazen od toga dana u funkciji. Međutim, iako je bazen B u potpunosti završen, ovlašteniku koncesije bez njegove krivnje nije izdana uporabna dozvola, jer nije omogućeno spajanje tog bazena na gradsku/komunalnu infrastrukturu Grada Dubrovnika (voda, struja, kanalizacija, protupožarni put itd.), stoga bazen B do današnjeg dana nije u funkciji. Ovlaštenik koncesije uredno i pravodobno plaća godišnju naknadu za koncesiju za gospodarsko korištenje te je jedinici lokalne samouprave platio komunalni doprinos za građevine, a koji se koristi za financiranje građenja i održavanja komunalne infrastrukture.

Međutim, zbog nemogućnosti spajanja na komunalnu infrastrukturu i uslijed toga spriječenosti rada u punom kapacitetu (pri čemu je i dalje nepoznat termin stavljanja bazena B u funkciju, a minimalno za oko dvije godine), ovlaštenik koncesije ne ostvaruje prihode predviđene Studijom gospodarske opravdanosti Marina Gruž i posluje s financijskim gubicima, te je opravdano produžiti rok na koji je dana koncesija za cijelu luku (bazen A i bazen B). Stoga se ovom Odlukom produžuje rok trajanja koncesije za sedam godina, što predstavlja odgovarajuće razdoblje (proteklo i predstojeće) u kojem luka posebne namjene – luka nautičkog turizma – »Marina Gruž« posluje u smanjenoj površini, a sve kako bi se, kao oblik kompenzacije, nadoknadila neostvarena dobit zbog nemogućnosti gospodarskog korištenja bazena B.

Također, ovom Odlukom se stalni dio naknade iskazuje u eurima te iznosi 1,06 eura po m² zauzete ukupne površine pomorskog dobra godišnje, odnosno 57.692,62 eura godišnje, s time da će se iznos stalnog dijela dodatno povećavati svakih pet godina za 0,1 euro po m² zauzetog pomorskog dobra, a promjenjivi dio se zadržava u istom iznosu, odnosno iznosi 5 % od ukupnog godišnjeg prihoda ostvarenog na koncesioniranom pomorskom dobru.

Zbog svega navedenoga izrađena je ova Odluka o izmjenama Odluke o koncesiji na pomorskom dobru u svrhu izgradnje i gospodarskog korištenja luke posebne namjene – luke nautičkog turizma – »Marina Gruž«, na dijelu k.o. Gruž, na području Grada Dubrovnika.

UPUTA O PRAVNOM LIJEKU

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana primitka ove Odluke.

Klasa: UP/I-022-03/24-04/07

Urbroj: 50301-27/27-25-7

Zagreb, 13. veljače 2025.

Predsjednik
 mr. sc. Andrej Plenković, v. r.